Il-Malti Kurt Fenech ġie eliminat fis-semi-finali tat-Tazza tad-Dinja tal-FIFA Playstation kontra Mosaad Aldossary tal-Arabja Sawdija, b’dan tal-aħħar isir Champion tad-Dinja bir-rebħ tal-finali. Għal Fenech dan kien suċċess enormi. Ir-raba’ post f’din il-kompetizzjoni fisser li hu rebaħ premju ta’ kważi $20,000. F’disa’ partiti, Fenech skurja xejn anqas minn 72 gowl. Il-plejer mis-Sawdi rebaħ iż-żewġ partiti li kellu fil-finali bi skor ta’ 2-0. Il-finali ntlagħbet fuq il-palk ċentrali tal-02 Arena, fil-kapitali Ingliża Londra. Il-kompetizzjoni mondjali tal-FIFA Playstation kellha aktar minn 20 miljun parteċipant minn madwar id-dinja.